Investitsiyalarni jalb qilish, xorijiy investorlar bilan hamkorlikni rivojlantirish, yangi ishlab chiqarishlar va ish oʻrinlarini tashkil etish borasidagi faoliyat uchun davlat organlari hamda tashkilotlari rahbarlarini moddiy ragʻbatlantirish chora-tadbirlari toʻgʻrisida
(resolution, 2021-06-25)

Oʻzbekiston Respublikasi Prezidentining 2018-yil 22-yanvardagi PF-5308-son Farmoni bilan tasdiqlangan 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha harakatlar strategiyasini “Faol tadbirkorlik, innovatsion gʻoyalar va texnologiyalarni qoʻllab-quvvatlash yili”da amalga oshirishga oid Davlat dasturini oʻz vaqtida hamda sifatli bajarish, shuningdek, investitsiyalarni jalb qilish, xorijiy investorlar bilan hamkorlikni rivojlantirish, yangi ishlab chiqarishlar va ish oʻrinlarini tashkil etish borasidagi faoliyat uchun davlat organlari hamda tashkilotlari rahbarlarini (keyingi oʻrinlarda rahbarlar deb ataladi) moddiy ragʻbatlantirishning samarali mexanizmlarini yaratish maqsadida Vazirlar Mahkamasi qaror qiladi: 1. Oʻzbekiston Respublikasi Investitsiyalar boʻyicha davlat qoʻmitasi, Moliya vazirligi, Iqtisodiyot vazirligi hamda Bandlik va mehnat munosabatlari vazirligining investitsiyalarni jalb qilish, xorijiy investorlar bilan hamkorlikni rivojlantirish, yangi ishlab chiqarishlar va ish oʻrinlarini tashkil etish borasidagi faoliyat uchun rahbarlarning ish samaradorligini baholash boʻyicha har yili tanlov (keyingi oʻrinlarda tanlov deb ataladi) oʻtkazish toʻgʻrisidagi taklifiga rozilik berilsin. 2. Investitsiyalarni jalb qilish, xorijiy investorlar bilan hamkorlikni rivojlantirish, yangi ishlab chiqarishlar va ish oʻrinlarini tashkil etish borasidagi faoliyat uchun davlat organlari hamda tashkilotlari rahbarlarining ish samaradorligini baholash boʻyicha tanlov oʻtkazish tartibi toʻgʻrisidagi nizom tasdiqlansin. 3. Oʻzbekiston Respublikasi Investitsiyalar va tashqi savdo vazirligi Moliya vazirligi, Iqtisodiy taraqqiyot va kambagʻallikni qisqartirish vazirligi hamda Bandlik va mehnat munosabatlari vazirligi bilan birgalikda tanlov gʻoliblari reytingi har yili 1-maygacha ommaviy axborot vositalarida chop etilishini va ularga tegishli sertifikatlar hamda pul mukofotlari topshirilishini taʼminlasin. 4. Belgilansinki: a) tanlov quyidagi nominatsiyalarda oʻtkaziladi: “Investitsiyalarni jalb qilganlik, xorijiy investorlar bilan hamkorlikni rivojlantirganlik uchun”; “Yangi ishlab chiqarishlar va ish oʻrinlarini tashkil etganlik uchun”; “Investitsiya faoliyatini tartibga soluvchi qonun hujjatlarini takomillashtirganlik, shuningdek, investitsiya loyihalarining oʻz vaqtida va sifatli amalga oshirilishini taʼminlaganlik uchun”; b) tanlov gʻoliblariga Qoraqalpogʻiston Respublikasi respublika budjeti, viloyatlar viloyat budjetlari va Toshkent shahri shahar budjetining zaxira fondi mablagʻlari yoki mahalliy budjetning qoʻshimcha manbalari, shuningdek, qonun hujjatlari bilan taqiqlanmagan boshqa manbalar hisobidan har bir nominatsiyada bazaviy hisoblash miqdorining 100 baravari miqdorida pul mukofotlari topshiriladi. 5. Oʻzbekiston Respublikasi Badiiy akademiyasi Investitsiyalar boʻyicha davlat qoʻmitasi bilan birgalikda 2018-yilning 1-noyabrigacha boʻlgan muddatda har bir nominatsiyada tanlov gʻoliblari sertifikatlarining eskizlarini belgilangan tartibda tayyorlasin va tasdiqlasin. 6. Oʻzbekiston Respublikasi Milliy teleradiokompaniyasi hamda Axborot va ommaviy kommunikatsiyalar agentligiga ommaviy axborot vositalarida tanlov ishtirokchilari, gʻoliblari va uni oʻtkazish shartlari toʻgʻrisidagi axborot materiallarini joylashtirish tavsiya etilsin. 7. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Investitsiyalar boʻyicha davlat qoʻmitasi raisi S.R. Xolmuradov zimmasiga yuklansin. 1. Ushbu Nizom Investitsiyalarni jalb qilish, xorijiy investorlar bilan hamkorlikni rivojlantirish, yangi ishlab chiqarishlar va ish oʻrinlarini tashkil etish borasidagi faoliyat uchun davlat organlari hamda tashkilotlari rahbarlarining (keyingi oʻrinlarda rahbarlar deb ataladi) ish samaradorligini baholash boʻyicha tanlovni (keyingi oʻrinlarda tanlov deb ataladi) oʻtkazish tartibini belgilaydi. 2. Tanlov rahbarlar reytingini aniqlash va investitsiyalarni jalb qilish, xorijiy investorlar bilan hamkorlikni rivojlantirish, yangi ishlab chiqarishlar va ish oʻrinlarini tashkil etish, shuningdek, ushbu nizomga ilovaga muvofiq sxema boʻyicha tadbirkorlik faoliyatini yuritish uchun ishbilarmonlik muhitini yaxshilashda ularning manfaatdorligini ragʻbatlantirish maqsadida oʻtkaziladi. 3. Tanlov har yili oʻtkaziladi. Kalendar yili tanlovni oʻtkazish uchun hisobot davri hisoblanadi. 4. Tanlov: “Investitsiyalarni jalb qilganlik, xorijiy investorlar bilan hamkorlikni rivojlantirganlik uchun”; “Yangi ishlab chiqarishlar va ish oʻrinlarini tashkil etganlik uchun”; “Investitsiya faoliyatini tartibga soluvchi qonun hujjatlarini takomillashtirganlik, shuningdek, investitsiya loyihalarining oʻz vaqtida va sifatli amalga oshirilishini taʼminlaganlik uchun” nominatsiyalarida oʻtkaziladi. 5. Tanlovda: Qoraqalpogʻiston Respublikasi investitsiyalar va tashqi savdo vaziri, viloyatlar va Toshkent shahar investitsiyalar va tashqi savdo boshqarmalari, tumanlar (shaharlar) investitsiyalar va tashqi savdo boʻlimlari rahbarlari; erkin iqtisodiy va kichik sanoat zonalari direksiyasining direktorlari ishtirok etish huquqiga ega. 6. Oʻzbekiston Respublikasi Investitsiyalar va tashqi savdo vazirligi (keyingi oʻrinlarda — Vazirlik) tanlovni tashkil etish boʻyicha masʼul hisoblanadi). 7. Vazirlik har yili 10-martgacha yetti aʼzodan iborat tarkibda tanlovni oʻtkazish boʻyicha ekspert komissiyasini (keyingi oʻrinlarda Komissiya deb ataladi) tashkil etadi. Komissiya tarkibini Oʻzbekiston Respublikasi Vazirlar Mahkamasi tegishli kompleksining rahbari tasdiqlaydi. 8. Komissiya tarkibiga, odatda, Oʻzbekiston Respublikasi Moliya vazirligi, Iqtisodiy taraqqiyot va kambagʻallikni qisqartirish vazirligi, Bandlik va mehnat munosabatlari vazirligi, Investitsiyalar va tashqi savdo vazirligi hamda Savdo-sanoat palatasi vakillari kiritiladi. 9. Komissiya uning majlislarida Komissiya aʼzolarining kamida yarmi ishtirok etganda qarorlar qabul qilish huquqiga ega boʻladi. Komissiya qarorlari majlisda ishtirok etadigan Komissiya aʼzolarining oddiy koʻpchilik ovozi bilan qabul qilinadi. Ovozlar teng boʻlgan holatlarda, Komissiya raisining ovozi hal qiluvchi hisoblanadi. 10. Komissiya qarori protokol bilan rasmiylashtiriladi. 11. Oʻzbekiston Respublikasi Vazirlikning Investitsiya muhitini rivojlantirish boshqarmasi komissiyaning ishchi organi (keyingi oʻrinlarda Ishchi organ deb ataladi) hisoblanadi. 12. Komissiyaning ish tartibi Komissiya tasdiqlaydigan reglament bilan belgilanadi. 13. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari har yili 20-martgacha Vazirlikka har bir nominatsiyada bittadan daʼvogar tanlovda ishtirok etishi uchun quyidagi hujjatlar ilova qilingan taqdimnomalar kiritadi: investitsiyalarni faol jalb qilish va oʻzlashtirish sohasidagi faoliyat koʻrsatkichlari toʻgʻrisida Oʻzbekiston Respublikasi Davlat statistika qoʻmitasining viloyatlar boshqarmalari tasdiqlaydigan axborot; nomenantning investitsiya muhitini yaxshilashga doir tashabbuslari; hisobot davri va oʻtgan yilning shu davri uchun xorijiy investorlar bilan hamkorlikni rivojlantirish hamda yangi ishlab chiqarishlarni tashkil etish toʻgʻrisidagi axborot. 14. Ishchi organ yigirma kunlik muddatda tanlovda ishtirok etish uchun taqdim etilgan hujjatlarni komplekslilik va ishonchlilik boʻyicha oʻrganadi va uning natijalarini Komissiyaga yuboradi. 15. Daʼvogarlar taqdim etgan hujjatlarni Komissiya 25-aprelgacha boʻlgan muddatda faoliyatning har bir koʻrsatkichi boʻyicha toʻplangan ballar miqdorini Komissiya tomonidan belgilanadigan mezonlarga muvofiq jamlash orqali koʻrib chiqadi. 16. Komissiya har bir nominatsiyada toʻplangan ballar soni boʻyicha birinchi oʻrinlarni egallagan gʻoliblarni (keyingi oʻrinlarda tanlov gʻoliblari deb ataladi) aniqlaydi. 17. Tanlov yakunlari Komissiya protokoli bilan tasdiqlanadi. 18. Tanlov gʻoliblariga har yili 1-maydan kechiktirmasdan sertifikatlar va pul mukofotlari topshiriladi. Pul mukofoti miqdori Qoraqalpogʻiston Respublikasi respublika budjeti, viloyatlar viloyat budjetlari va Toshkent shahri shahar budjetining zaxira fondi mablagʻlari yoki mahalliy budjetning qoʻshimcha manbalari, shuningdek, qonun hujjatlari bilan taqiqlanmagan boshqa manbalar hisobidan har bir nominatsiyada eng kam ish haqining 100 baravari miqdorini tashkil etadi. 19. Tanlovda ishtirok etgan barcha daʼvogarlarga Vazirlikning minnatdorlik maktubi topshiriladi. 20. Tanlovda ishtirok etish uchun berilgan materiallar qaytarib berilmaydi. Bosqichlar Masʼullar Tadbirlar Bajarish muddatlari 1-bosqich Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Vazirlikka har bir nominatsiyada bittadan daʼvogar tanlovda ishtirok etishi uchun zarur axborot ilova qilingan taqdimnomalarni kiritish har yili 20-martga qadar 2-bosqich Ishchi organ (Oʻzbekiston Respublikasi Vazirlikning Investitsiya muhitini rivojlantirish boshqarmasi) Tanlovda ishtirok etish uchun taqdim etilgan hujjatlarni komplekslik va ishonchlilik boʻyicha oʻrganish yigirma kun muddatda 3-bosqich Tanlovni oʻtkazish boʻyicha ekspert komissiyasi Daʼvogarlarning taqdim etilgan hujjatlarini koʻrib chiqish va har bir nominatsiyada gʻoliblarni aniqlash 25-aprelgacha 4-bosqich Tanlovni oʻtkazish boʻyicha ekspert komissiyasi Gʻoliblarga sertifikatlar va pul mukofotlarini topshiri 1-maygacha